Man gevonnis wat pa, vriend vermoor(Argieffoto: Maroela Media) ’n Noord-Kaapse man wat sy pa en vriend in ’n woedeuitbarsting vermoor het, is vandeesweek tot 30 jaar tronkstraf gevonnis. Renaldo van Wyk (31) het Dinsdag in die Groblershoop-landdroshof verskyn waar hy sy lot aangehoor het. Kapt. Sergio Kock, polisiewoordvoerder, sê Van Wyk en sy pa, David Malo (52), was op 6 Februarie vanjaar in ’n hewige woordewisseling betrokke toe hy Malo twee keer met ’n mes in die rug gesteek het. Van Wyk het ook sy vriend, Johnny Ntlokwana (26), een keer in die bors gesteek. Albei slagoffers is op die toneel dood. “Van Wyk is enkele ure later in hegtenis geneem en was steeds ten tyde van sy vonnisoplegging in aanhouding.”